Matuojant medžio kamieno skersmenį krūtinės aukštyje, svarbu atkreipti dėmesį, kad matavimo juosta nebūtų susirangiusi
Nelygiame žemės paviršiuje esančių medžių kamienų A ir B matavimų variantai
Skirtingų medžio kamienų matavimo metodai
**Skersmuo krūtinės aukštyje (SKA)**, arba **medžio kamieno skersmuo žmogaus krūtinės aukštyje (MKSŽKA)** – standartinis, įprastas ir plačiausiai naudojamas augančių medžių kamienų skersmens matavimo būdas.

Matavimas
---------

Medžio kamieno skersmuo matuojamas suaugusio žmogaus krūtinės aukštyje, kuris, priklausomai nuo šalies, situacijos, žmogaus rasės ar lyties yra skirtingas. Daugelyje Europos šalių matuojama 1,3 m kamieno aukštyje nuo žemės paviršiaus, Jungtinėje Karalystėje ir Belgijoje – 1,5 m aukštyje. Jungtinėse Amerikos Valstijose, Pakistane matuojama 1,37 m aukštyje nuo žemės. Kai kuriose kitose šalyse – Australijoje, Naujojoje Zelandijoje, Indijoje, Mianmare, Pietų Afrikos Respublikoje medžių skersmuo tradiciškai matuojamas 1,4 m aukštyje. 

Dekoratyviniai medžiai matuojami 1,5 aukštyje. 

Augančių pakalnėse, kalnuose, kalvose ir kitame nelygiame žemės paviršiuje medžių kamienų skersmuo paprastai matuojamas aukščiausiame medžio sąlytyje su žeme, bet kartais tokiais atvejais jie matuojami vidutiniame (tarp aukščiausio ir žemiausio sąlyčio) medžio kamieno ir žemės sąlyčio taške (žiūrėti paveiksliuką, A ir B metodus). Žemiausiame medžio kamieno sąlytyje su žeme matavimas nepriimtinas. Jeigu, matuojant kamieno skersmenį, tame aukštyje pasitaiko nedidelis medžio pastorėjimas, iškilimas, tuomet matuojama žemiau to pastorėjusio taško siauriausioje vietoje. 

Masyvių senų medžių kamienus patartina matuoti kas 5–10 metų.

Medžio skersmens išmatavimams dendrologijoje dažniausiai naudojama lanksti juostinė liniuotė, medžio slankmatis, arba tiesiog statybose naudojamas slankmatis.

Lietuvoje
---------

Lietuvoje augančių medžių skersmuo matuojamas su žieve 1,3 m aukštyje nuo šaknies kaklelio. Jei medžiai yra be žievės, pavyzdžiui, sausuoliai, tai pažymima barelio dokumentacijoje. Esant 1,3 m aukštyje žaizdai, gumbui ar sustorėjimui, deformuojančiam kamieno formą, skersmuo matuojamas aukščiau šios vietos. Jei dėl aukštyn besitęsiančio kamieno deformacijos negalima rasti pasiekiamos ir tinkamos matavimo vietos, matavimo vieta parenkama žemiau įprastinės. Jei dėl kamieno deformacijos apskritai neįmanoma rasti tinkamos ir pasiekiamos skersmens matavimo vietos – leidžiamas normalaus medžio kamieno skersmens įvertinimas.

Taip pat skaityti
-----------------

* Storiausių kamienų medžiai Lietuvoje
* Storiausio kamieno skersmens medžių rūšys

Šaltiniai
---------

1. ↑  monumentaltrees.com / How to measure tree girth
2. ↑  portlandoregon.gov / How to Measure a Tree
3. ↑  forestrypedia.com / Parameters for Measurement of Tree Bole | May 30, 2018 | Naeem Javid Muhammad Hassani
4. ↑  americanforests.org / Measuring guidelines handbook Archyvuota kopija 2020-09-28 iš Wayback Machine projekto.
5. ↑  treeregister.org / Measuring Trees | How to measure trees for inclusion in the Tree Register
6. ↑  zeldintojuasociacija.lt / Augalų dydžių žymėjimas želdynų projektuose

Nuorodos
--------

* qaa.net.au / Correctly Measure Diameter (DBH) | Queensland Arboricultural Association
* nature.com / 109 years of forest growth measurements from individual Norway spruce trees | Georg E. Kindermann, Ferdinand Kristöfel, Markus Neumann, Günter Rössler, Thomas Ledermann & Silvio Schueler. Published: 24 April 2018
* owlscotland.org / Tree Measuring Archyvuota kopija 2020-03-28 iš Wayback Machine projekto.
* youtube.com / How to Measure DBH of the Trunk of a Tree - Organo Lawn, 6 Oct 2017

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |